OpenLLM-France/wikimedia huggingface dataset:
# Casa Nogués (Sabadell)

La Casa Nogués és una obra modernista de Sabadell (Vallès Occidental) protegida com a Bé Cultural d'Interès Local.

## Descripció

Habitatge unifamiliar cantoner situat a l'eixample dels Escolapis. Està format per doble cos i dividit en planta baixa i dos pisos, coronats a la cantonada per una torratxa de planta quadrada que marca l'organització en dues façanes. Les solucions ornamentals presenten un gust modernista on s'han fet servir elements d'estil gòtic en l'emmarcat de les finestres. A més, hi ha ceràmica vidrada polícroma amb ornamentació de tipus geomètric en la zona que separa la torratxa del pis. La decoració s'estructura a partir de la utilització de l'estuc.
La façana es divideix en zones delimitades per petites cornises que responen a l'altura de les plantes, d'aquestes es destaquen amb major alçada el segon pis. Destaca el treball de la balconada, tractada com una balustrada, en la que s'utilitzen elements vegetals seguint formes ondulants que es van repetint a manera de mòduls. La coberta del casal és a dues aigües, desguassant aquestes a les façanes que donen al carrer i als interiors.

## Història

El projecte que es va fer el 1892 preveia construir una filera de cases al carrer de l'Escola Pia; en el següent projecte (1899), només es preveu la casa Nogués. Pel que fa a la casa, aquesta no canvia gens d'un projecte respecte l'altre.

## Referències

* 1 2 3 «Casa Nogués». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Casa Nogués Arxivat 2016-03-04 a Wayback Machine., fitxa del catàleg de l'Ajuntament
# Duke Lemur Center

El Duke Lemur Center és una protectora per a diferents espècies de lèmurs i lorísids, que està localitzada a la Universitat Duke a Durham (Carolina del Nord, Estats Units). El centre es va fundar l'any 1966 per John Buettner-Janusch. La protectora té una superfície de 34 hectàrees i és la més gran de la seva categoria. Hi ha més de 20 espècies, com el lèmur de cua anellada, l'ai-ai i el loris pigmeu.

## Referències

* ↑ (anglès) Fernández Lázaro, G., Prosimians in U.S. Ex-Situ Institutions: the Duke Lemur Center as an Example of Animal Welfare Science and its Contribution to Biodiversity Conservation. Arxivat 2015-06-17 a Wayback Machine.. Friends of Thoreau Environmental Program.
* ↑ (anglès) Meet the Lemurs. Duke Lemur Center.

## Enllaços externs

* (anglès) Web oficial
# Hermogenià

Hermogenià (en llatí Hermogenianus) va ser el darrer jurista roma que menciona Digest i el darrer esmentat a l'índex florentí.
Va viure al temps de Constantí I el Gran. Coneixia la constitució de Constantí datada del 331 en la qual s'abolia el dret d'apel·lació de les sentències dels prefectes del pretori. Va sobreviure a Constantí i escrivia durant el regnat dels seus fills.
Hermogenià és un compilador com ho va ser Aureli Arcadi Carisi, en una època en què l'antiga jurisprudència romana havia perdut qualitat. El seu llenguatge és ple de barbarismes. Se li coneix el Juris Epitomae en sis llibres, que segurament va copiar de diverses obres de Juli Paule, al costat del qual se'l cita repetidament al Digest. Potser va escriure també el Libri Fideicommissorum, però aquest darrer podria ser un error i es tractaria d'una obra d'Ulpià. Probablement va compilar el Codex Hermogenianus, però com que altres persones amb el mateix nom vivien a la mateixa època no es pot donar per segur.

## Referències

* ↑ [https://quod.lib.umich.edu/m/moa/acl3129.0002.001/431?page=root;rgn=full+text;size=100;view=image;q1=HermogenianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 421-422. ]
# Bozzole

Bozzole és un municipi situat al territori de la província d'Alessandria, a la regió del Piemont, (Itàlia).
Limita amb els municipis de Pomaro Monferrato, Sartirana Lomellina, Torre Beretti e Castellaro, Valenza i Valmacca.
# Scutiger tuberculatus

Scutiger tuberculatus és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Liang, F. & Feng, X. 2004. Scutiger tuberculatus. Llista Vermella d'Espècies Amenaçades de la UICN 2006. Consulta: 13 de gener de 2008.
# Gai Juli Cornut Tertul

Gai Juli Cornut Tertul (en llatí: Gaius Julius Cornutus Tertullus) va ser un magistrat romà. Portava el cognomen de Cornut, propi d'algunes famílies d'origen plebeu.
Va ser cònsol sufecte l'any 101, juntament amb Plini el jove, que el menciona diverses vegades com a persona de gran mèrit.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 859.
* ↑ Collection des auteurs latins, avec la traduction en français. Firmin-Didot, 1875, p. 644–.
# Territoris de Skinner

Els territoris de Skinner foren un grup de grans hisendes a l'Índia, tingudes amb el sistema zamindari, dominades pels descendents del tinent coronel indiescocès James Skinner, als districtes d'Hissar, Delhi i Karnal, aleshores al Panjab.
Mesuraven 650 km² al districte d'Hissar, 7 km² al districte de Delhi i 54 km² al de Karnal.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Olga Gil Medrano

Olga Gil Medrano (Burgos, 1956) és una catedràtica i vicerectora de relacions internacionals i cooperació de la Universitat de València.

## Trajectòria

Ha estat membre del Comitè Executiu de la Societat Matemàtica Europea (2005-2008), Membre del Comitè Científic de l'Institut de Matemàtiques de l'Acadèmia de Ciències Polonesa "Banach Center" (2006-2009) i des del 2009 és membre del Comitè Científic del Tbilissi International Center for Mathematics and Informatics, de l'Acadèmia de Ciències Naturals de Geòrgia.
Ha estat, de 2006 a 2009, presidenta de la Reial Societat Matemàtica Espanyola i, de 2008 a 2009 Presidenta del Comitè Español per la Unió Matemàtica Internacional (2008-2009), així com en l'àmbit internacional.
Des de 2010, és Catedràtica en el Departament de Geometria i Topologia de la Universitat de València, el claustre de la qual va passar a formar part l'any 1978. Doctora per la Universitat de València i de la Universitat Pierre i Marie Curie, la Olga Gil ha desenvolupat una intensa tasca d'investigació en col·laboració amb matemàtics de diversos països, centrada en l'àmbit de l'anàlisi geomètrica. És autora de l'estudi «Un món a la butxaca, la geometria plegable de Santiago Calatrava», de qui és seguidora.
Des de l'abril del 2010 fins al març de 2014 va ser vicerectora en l'equip Rectoral d'Esteban Morcillo Sanchez a la Universitat de València.

## Referències

* ↑ «Gabinete Rectorado UV». Arxivat de l'original el 12 d'abril de 2013.
* ↑ David Orihuela. «Calatrava echa números» (en español). La Nueva España, 09-02-2009. Arxivat de l'original el 2009-02-13. [Consulta: 9 febrer 2009].
# Duke Nalon

Dennis Duke Nalon va ser un pilot estatunidenc de curses automobilístiques nascut el 2 de març del 1913 a Chicago, Illinois.
Nalon va ser campió en diverses categories abans de córrer a la Champ Car a les temporades 1938-1953 incloent-hi la cursa de les 500 milles d'Indianapolis de diversos d'aquests anys.
Duke Nalon va morir el 26 de febrer del 2001.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1938 | 43 | 33 | 113.828 | 33 | 11 | 178 | 0 | A 22 voltes |
| 1940 | 21 | 25 | 121.790 | 24 | 22 | 120 | 0 | Motor |
| 1941 | 17 | 30 | 122.951 | 17 | 15 | 173 | 0 | A 27 voltes |
| 1946 | 54 | 32 | 119.682 | 29 | 22 | 45 | 0 | Junta universal |
| 1947 | 46 | 18 | 128.082 | 2 | 16 | 119 | 0 | Pistons |
| 1948 | 54 | 11 | 131.603 | 1 | 3 | 200 | 9 | Va acabar |
| 1949 | 54 | 1 | 132.939 | 1 | 29 | 23 | 23 | Accident |
| 1951 | 18 | 1 | 136.498 | 2 | 10 | 151 | 0 | Motor |
| 1952 | 36 | 4 | 136.188 | 8 | 25 | 84 | 0 | Sobrealimentació |
| 1953 | 9 | 26 | 135.461 | 30 | 11 | 191 | 0 | Virolla |
| Totals | Totals | Totals | Totals | Totals | Totals | 1284 | 32 | |
| Curses | 10 |
| Poles | 2 |
| Voltes líder | 32 |
| Victòries | 0 |
| Top 5 | 1 |
| Top 10 | 2 |
| Retirades | 7 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Duke Nalon va participar en 3 curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 3
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Hilde Sommer

Hilde Sommer (6 de setembre de 1917) va ser una atleta alemanya, especialista en llançament de disc, que va competir durant les dècades de 1930 i 1940.
En el seu palmarès destaca una medalla de plata al Campionat d'Europa d'atletisme de 1938 en el llançament de disc, així com diversos subcampionats nacionals.

## Millors marques

* Llançament de disc. 44,33 metres (1938)

## Referències

* ↑ Klaus Amrhein: Biographisches Handbuch zur Geschichte der Deutschen Leichtathletik 1898–2005. 2 volums. Darmstadt 2005 publicat a Deutsche Leichtathletik Promotion- und Projektgesellschaft
* ↑ Hilde Sommer a trackfield.brinkster.net
# Era de Ca n'Oriol

Era de Ca n'Oriol és una obra del municipi de Rubí (Vallès Occidental) protegida com a bé cultural d'interès local.

## Descripció

Es tracta d'una era que pertany a la masia de Ca n'Oriol que feu construir el fill de l'hereu, Pau Viver i Oriol, el 1848. L'era era pel cereal de les seves terres, i la seva capacitat era de quatre batudes alhora. És un recinte enrajolat amb cinc lloses amb paraules llatines, una a cada angle i la darrera al mig, amb la data d'inauguració i el nom del propietari.

## Referències

* ↑ «Era de ca n'Oriol». Punt d'Informació de Rubí. Ajuntament de Rubí. Arxivat de l'original el 22 de juliol 2015. [Consulta: 24 abril 2015].
# Temporada 1942-1943 del Club Joventut Badalona

La temporada 1942-1943 va ser la 4a temporada en actiu del Club Joventut Badalona des que va començar a competir de manera oficial.

## Resultats
### Campionat de Catalunya

Aquesta va ser la segona temporada en que el Joventut participava en la màxima categoria del Campionat de Catalunya, finalitzant la competició en quarta posició.

### Copa General Orgaz

A vuitens de final de la Copa General Orgaz es va guanya el CD Manresa per 43-28 i 28-21. A quarts de final es va eliminar l'Espanyol amb un global de 57-55. A semifinals es va caure davant del FC Barcelona per diferència de punts (48-51).

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1942-43
* Jugadors
* Valls
* Baró
* Vicenç Lleal
* Josep Gubern
* Enric Compte
* Llopes
* Traité
* Salvador Riera
* Petit
* Domingo
* Entrenador
* Lluís Antoja

## Referències

* ↑ Conde Esteve, Justo; Ramos Pérez, José Ramón. Joventut Badalona. La quinta esencia del basket, 1992, p. 34 [Consulta: 5 maig 2018].
* ↑ «Història. Anys 40: La Penya entra a l'elit». Penya.com. [Consulta: 1r maig 2018].
# Territoris de l'Imperi Otomà

Aquest article recull en forma de llista els territoris dominats per l'Imperi Otomà al llarg d'Europa, Àsia i Àfrica (1299-1922).

## Europa

* Abkhàzia (1480-1810);
* Albània (1478-1912);
* Armènia Occidental (1555-1918)
* Arran (1590-1612)
* Bòsnia (1463-1878/1908);
* Bulgària (1421/1453-1878);
* Creta (1669-1913);
* Crimea (1475-1774);
* Illes Cíclades (1538-1828);
* Illa de Xipre (1570-1878/1914);
* Dagestan (1590-1612)
* Illes del Dodecanès (1522-1912);
* Tràcia Oriental - (Turquia europea) (1365 -)
* Epir (1479-1912);
* Geòrgia (1590-1612);
* Grècia (1460-1828 (Morea i Epiro) -1912 (fronteres actuals);
* Hercegovina (1481-1878/1908);
* Hongria com a estat tributari (1526-1541) direct rule (1541-1699);
* Macedònia (1371/1395-1912);
* Montenegro (1499-1697);
* Illes de l'Egea nord (1462-1912);
* Òtranto (1480-1481);
* Podòlia (1672-1699);
* Illa de Rodes (1522-1912);
* Valàquia - com a estat tributari i/o estat vassall (1412-1456; 1456-1476, aliances canviants entre la Porta i Moldàvia; 1476-1594, 1601-1877);
* Moldàvia - com a estat tributari i/o estat vassall (1455-1473; 1503-1572, 1574-1600, 1601-1877);
* Transsilvània - només com a estat vassall (1541-1699);
* Illes Saròniques (1460-1830);
* Sèrbia (1459-1804/1878);
* Eslavònia (1592-1699);
* Illes Espòrades (1538-1828);
* Ucraïna - com a estat tributari (1676-1681);

## Àsia

* Aceh (1564-1873)
* Aden (1538-1635);
* Anatòlia (Turquia asiàtica) (1299 -)
* Jordània (1516-1918);
* Líban (Beirut, Acre, Sidó) (1516-1918);
* Oman (1550-1551, 1581-1588, 1659-1741);
* Palestina (1516-1918);
* Qatar (1871-1916);
* Aràbia Saudita
** Al-Hassà (1871-1913);
** Hijaz (1517-1916);
** Najd (1817-1902);
** Regió d'Asir (1871-1914);
* Síria (Damasc, Alep) 1516-1918);
* Iemen (1517-1636, 1872-1918).

## Àfrica

* Algèria (Alger) (1536-1830);
* Algèria (Constantina) (1637-1830);
* Algèria (Orà) (1708-1732, 1792-1831);
* Egipte (1517-1798, 1801-1867); Kedivat d'Egipte (1867-1914, en gran manera autònoma)
* Eritrea (Massawa/Habesh) (1557-1884);
* Líbia (Cirenaica) (1521-1911);
* Líbia (Tripolitània) (1551-1912);
* Líbia (Fezzan) (1842-1912);
* Somaliland (Zeila) (Hargeisa) (Burc) (Berbera) (1548-1884);
* Sudan (1553-1914);
* Sudan (Núbia) (1553-1885);
* Sudan (Darfur) (1874-1883);
* Sudan (Equatoria) (1871-1889);
* Sudan (Kordofan) (1821-1883);
* Tunísia (1534-1881);

## Galeria de mapes

* L'Imperi Otomà el 1450
* L'extensió màxima de l'Imperi Otomà en els segles XVI-XVII
* Península dels Balcans el 1888
* L'Imperi Otomà el 1900
* L'avanç màxim de les tropes russes a Transcaucàsia, 1916
# (288) Glauca

(288) Glauke és un asteroide pertanyent al cinturó d'asteroides descobert per Karl Theodor Robert Luther des de l'observatori de Düsseldorf-Bilk, Alemanya, el 20 de febrer de 1890.
Està nomenat així per Glauca, un personatge de la mitologia grega.

## Característiques orbitals

Glauke orbita a una distància mitjana de 2,761 ua del Sol, podent apropar-se fins a 2,197 ua. La seva excentricitat és 0,2044 i la inclinació orbital 4,336°.
Empra a completar una òrbita al voltant del Sol 1676 dies.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 6 7 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 38. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* Dictionary of Minor Planet Names (en anglès), 5a edició.

## Enllaços externs

* «(288) Glauke» (en anglès). [Consulta: 22 juny 2015].
# Driopitecinis

Els driopitecinis (Dryopithecini) són una tribu extinta de primats hominoïdeus que inclou el gènere Dryopithecus i tots els seus avantpassats. Els animals d'aquest grup són parents propers dels humans, els orangutans, els goril·les i els ximpanzés. Anteriorment eren considerats una família distinta, Dryopithecidae.

## Referències

* ↑ Haaramo, Mikko. «Hominoidea» (en anglès). Mikko's Phylogeny Archive, 14-01-2005.
* ↑ Moyà-Solà, S.; Albab, David M.; Almécija, Sergio; Köhler, M; De Esteban-Trivigno, S; Robles, JM; Galindo, J; Fortuny, J «A unique Middle Miocene European hominoid and the origins of the great ape and human clade» (en anglès). PNAS, 106, 24, 2009, pàg. 9601–9606. DOI: 10.1073/pnas.0811730106. PMC: 2701031. PMID: 19487676.
# Dana Rotberg Goldsmith

Dana Rotberg Goldsmith (Ciutat de Mèxic, 11 d'agost de 1959) és una directora de cinema, guionista i fotògrafa mexicana. D'origen jueu, va estudiar al Col·legi Hebreu Tarbut. Va estudiar Estudis Llatinoamericans a la Universitat Nacional Autònoma de Mèxic (UNAM) i ballet clàssic a la Royal Academy of London, de 1966 a 1972. Després es va graduar al Centro de Capacitación Cinematográfica.
El 1985 va dirigir la seva primera pel·lícula, el migmetratge documental Elvira Luz Cruz, pena maxima amb Ana Díez Díaz, i que va guanyar el Premi Ariel al millor curt documental. El 1989 va dirigir el seu primer llargmetratge, Intimidad, i el 1992 Ángel de fuego sobre la possibilitat de ser feminista a Mèxic, guanyadora de premis al Fantasporto i al Festival Internacional de Cinema de Guadalajara, alhora que fou exhibida a la Quinzena dels Directors del 45è Festival Internacional de Cinema de Canes. Està classificada com una de Les 100 millors pel·lícules del cinema mexicà
No tornaria dirigir fins al 2001 amb el llargmetratge Otilia Rauda, guardonat al Festival de Guadalajara i al Festival de Cinema Iberoamericà de Huelva.
El 2013 va marxar a Nova Zelanda, on va dirigir la pel·lícula White Lies.

## Filmografia

* Elvira Luz Cruz, pena maxima (1985)
* Intimidad (1989)
* Ángel de fuego (1992)
* Otilia Rauda (2001)
* White Lies (2013)

## Referències

* ↑ Dana Rotberg a escritores.cinemexicano.unam
* ↑ Elvira Luz Cruz, pena maxima a la Cineteca Nacional
* ↑ Geetha Ramanathan. Feminist Auteurs: Reading Women's Films. Wallflower Press, 1 gener 2006, p. 119–. ISBN 978-1-904764-69-4.
* ↑ «Quinzaine 1992». quinzaine-realisateurs.com. [Consulta: 9 juny 2017].
* ↑ Otilia Rauda me enseñó a sentirme orgullosa de mi cuerpo, afirma Gabriela Canudas, La Jornada, 3 de febrer de 2002
* ↑ «White Lies (Tuakiri Huna): Film Review». [Consulta: 25 juliol 2014].
# Era de Vendel

L'Era de Vendel és una època de la història de Suècia. S'estén de l'any 550 a l'any 793, i correspon aproximadament al període de les grans invasions i, més precisament, al final de l'Era del ferro germànica (o escandinava), i precedeix l'Era vikinga.
El nom Era de Vendel no prové del municipi francès homònim de Vendel, a Ille i Vilaine, sinó de Vendel, una parròquia de la província sueca d'Uppland, on es van realitzar importants descobriments arqueològics en turons funeraris, datats als segles V, VI i VII.
# Gafarró citrí

El gafarró citrí (Crithagra flaviventris) és un ocell de la família dels fringíl·lids (Fringillidae).

## Hàbitat i distribució

Habita zones àrides amb matolls al sud-oest d'Angola, Namíbia, sud-oest de Botswana i Sud-àfrica.

## Referències

* ↑ «Gafarró citrí». Cercaterm. TERMCAT, Centre de Terminologia. Rev. 10/04/2022(català)
# Teodor (pedagog de Constantí Porfirogènit)

Teodor Pedagog de Constantí Porfirogènit (Theodorus Constantini Porphyrogeneti Pedagogus) fou tutor de l'emperador Constantí VII Porfirogènit i durant la seva minoria va gaudir de considerable influència a palau (abans del 912).
Quan Lleó Focas i el seu cunyat Constantí van voler deposar al jove emperador i proclamar Lleó, Teodor va avortar l'intent i va cridar en ajut al general Romà, que el 912 fou col·lega de Constantí Porfirogènit al tron. Llavors Teodor i el seu germà Simeó foren desterrats al tema d'Opsícion, a la part asiàtica del Bòsfor.
Lambeci diu que va escriure cinc Λογοι, Orationes que es conserven a la biblioteca imperial a Viena.
# Piaixa

Piaixa - Пяша (rus) és un poble de l'óblast de Penza. Rússia. El 2011 tenia 138 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# (292) Ludovica

(292) Ludovica és un asteroide pertanyent al cinturó d'asteroides descobert l'any 1890 per Johann Palisa. Fou descobert el 25 d'abril de 1890 per Johann Palisa des de l'observatori de Viena, Àustria, i independentment, la nit següent per Auguste Honoré Charlois des de l'observatori de Niça, França.
Es desconeix la raó del nom que va ser proposat per la Societat Astronòmica de França.

## Característiques orbitals

Ludovica orbita a una distància mitjana del Sol de 2,529 ua, podent acostar-se fins a 2,443 ua i allunyar-se fins a 2,615 ua. La seva excentricitat és 0,03407 i la inclinació orbital 14,9°. Empra a completar una òrbita al voltant del Sol 1469 dies.

## Característiques físiques

La magnitud absoluta de Ludovica és de 9,9. Té un diàmetre de 32,5 km i un període de rotació de 8,93 hores. Té una albedo estimada de 0,2652.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 18 octubre 2023].
* 1 2 3 4 5 6 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 38. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* 1 2 «Datos de la NASA (JPL Small-Body Database Browser)». [Consulta: 8 juny 2015].

## Enllaços externs

* «(292) Ludovica» (en anglès). Minor Planet Center. [Consulta: 6 juny 2015].
# Edgar (Wisconsin)

Edgar és una població dels Estats Units a l'estat de Wisconsin. Segons el cens del 2000 tenia 1.386 habitants.

## Demografia

Segons el cens del 2000, Edgar tenia 1.386 habitants, 542 habitatges, i 377 famílies. La densitat de població era de 322,4 habitants per km².
Dels 542 habitatges en un 35,8% hi vivien nens de menys de 18 anys, en un 57,7% hi vivien parelles casades, en un 7,4% dones solteres, i en un 30,4% no eren unitats familiars. En el 25,1% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,1.
Per edats la població es repartia de la següent manera: un 26,8% tenia menys de 18 anys, un 8,3% entre 18 i 24, un 30,7% entre 25 i 44, un 20,3% de 45 a 60 i un 13,9% 65 anys o més.
L'edat mediana era de 35 anys. Per cada 100 dones de 18 o més anys hi havia 96,5 homes.
La renda mediana per habitatge era de 40.759 $ i la renda mediana per família de 51.250 $. Els homes tenien una renda mediana de 32.569 $ mentre que les dones 22.426 $. La renda per capita de la població era de 21.605 $. Aproximadament el 4% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edgar» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Edgar». American Fact Finder. Oficina del Cens dels Estats Units, 12-01-2010.
# Hora Unix

L'hora Unix o hora POSIX és un sistema per descriure instants de temps UTC, definit com el nombre de segons des de les 0 hores de la matinada de l'1 de gener de 1970 UTC, sense comptar els segons intercalars.
S'utilitza en molts ordinadors tant de la família Unix com en d'altres.
A voltes s'anomena també segons des de l'època Unix.

## Època Unix

S'anomena època Unix a l'instant 00:00:00 UTC de l'1 de gener de 1970.
Tanmateix el problema d'aquesta definició és que el concepte UTC en la seva forma actual no va existir fins al 1972.

## Referències

* 1 2 Primera edició del manual de Unix Arxivat 2008-05-18 a Wayback Machine. (anglès)

## Enllaços externs

* Calculador en línia de l'Hora Unix (anglès)